Hannes van Wyk - Sê Groete vir Ma
Vanaand is baie spesiaal: dit is die 1ste van ‘n reeks een man vertonings (drama & komedie) wat in die volgende paar maande hier by Blou Hond aangebied gaan word. Aandete bestaan uit onder andere ‘n geurige Thaise Kerrie sop, Hoender fillet gevul met spinasie & feta met Parmesan kapokaartappels & botterskorsie puree, afgerond met suurlemoen "meringue" vir nagereg.
“Sê groete vir Ma” met die gewilde ‘Kwêla’ aanbieder Hannes van Wyk, se teks is geskryf deur Desiré Gardner & die regie is deur Sandra Prinsloo behartig. Dis ‘n toneelstuk waarmee almal kan indentifiseer: of jy self ‘n ma is, ‘n ma het of ‘n ma verloor het. Dit vertel die verhaal van ‘n jongman se grootwordjare in ‘n tipiese Afrikaanse huishouding. Hoe hy probeer aanpas by die samelewing se verwagtinge van ‘man wees’ & sy spesiale verhouding met sy ma. Hy leer van verlies, die dood & dat slange kan ‘reverse’.
Die storie van Knoop die hoender & Boswild die optel hond word kunstig verweef met die herinneringe sowel as die hede van die karakter.
Daar is heelwat ‘food for thought’ asook groot waarhede, soos : “Jy gee altyd jou laaste tree alleen, maak nie saak hoeveel mense die pad saam met jou gestap het nie.” Hannes van Wyk is ‘n uitstaande akteur & lewer ‘n briljante vertolking, wat deur die gehoor erken word deur middel van ‘n staande ovasie.
Volg Blou Hond op alle sosiale media platforms vir inligting & besprekings van opkomende vertonings. ** Blog - Marné de Kock / Fotos - Gerhard Minnaar **